#### FELHASZNÁLÁSI ÉS ADATVÉDELMI TÁJÉKOZTATÓ a https://ugyfelablak.masodikkerulet.hu oldalon történő regisztrációhoz

Budapest Főváros II. kerületi Önkormányzata (székhely: 1024 Budapest, Mechwart liget 1.) a Budapest II. kerületi Polgármesteri Hivatal Városüzemeltetési Igazgatósága által (továbbiakban: **Adatkezelő**) a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 16/A. § és 23. § (5) bekezdés 3. pontjára figyelemmel, a Budapest Főváros Közgyűlése 30/2010. (VI. 4.) Főv. Kgy. rendeletével, továbbá a Budapest Főváros II. Kerület Önkormányzat Képviselő-testületének 14/2010 (VI.24.) önkormányzati rendeletével összhangban működteti a közterületi fizetőparkoló rendszert a II. kerület kijelölt területein.

**A) HASZNÁLATI TUDNIVALÓK**

Az Ügyfélablak igénybevételéhez az **Ügyfélablak felületén történő regisztráció** szükséges.

Az Ügyfélablak rendszerébe történő regisztráció során a jelen Felhasználási és Adatvédelmi tájékoztatóra vonatkozó „Elfogadom” gomb megnyomásával a felhasználó elfogadja és magára nézve kötelezőnek ismeri el a jelen tájékoztatóban foglaltakat.

Az Ügyfélablak egyes funkciói az alábbiak szerint biztosítanak ügyintézési lehetőséget:

**I. Parkolási pótdíj adatainak megtekintése:**

Ezen funkción belül a díjfizetés nélküli várakozás miatt kiszabott várakozási és pótdíjjal kapcsolatos alábbi információk tekinthetők meg:

* a pótdíjazási esemény időbeli és területi adatai, a pótdíjazás jogcíme;
* a pótdíjazással kapcsolatos pénzügyi adatok (előírások és befizetések)
* a pótdíjazási helyszín térképes megjelenítése;
* a pótdíjazás során készült fényképek.

A fenti információk kizárólag addig tekinthetők meg, amíg az Üzemeltető a követelés érvényesítését nem terelte jogi útra (peren kívüli, nemperes vagy peres eljárásra).

**II. Várakozási engedély igénylése:**

Ezen funkción belül a saját tulajdonú vagy saját üzembentartású gépjárműre vonatkozóan van lehetőség lakossági várakozási hozzájárulást (a továbbiakban együttesen: Engedély) igényelni elektronikusan.

Az igénylés és engedély kiadás folyamata az alábbi szakaszokból áll:

1. A kérelem kitöltése

A felhasználónak a kérelmen fel kell tüntetnie a kérelmező személyes és lakcímadatait, valamint a gépjármű adatait, továbbá meg kell jelölnie az igényelt Engedély típusát.

**A kérelem kitöltése során az adatokat a hivatalos okmányok tartalmával egyező módon kell feltüntetni, ellenkező esetben az engedélyt nem áll módunkban kiadni.**

A kérelem elküldését követően az Ügyfélablak automatikus e-mailt küld a felhasználónak a kérelem befogadásáról, mely e-mail tájékoztatást tartalmaz az Engedély igénylése kapcsán teljesítendő eljárási költség megfizetésének módjáról.

**A befogadásról szóló e-mail nem minősül az Engedély kiadásának, továbbá nem igazolja, hogy a kérelemben megjelölt adatok alapján a kérelmező jogosult az igényelt Engedélyre.**

2. Az eljárási költség megfizetése

Az Engedély kiadásának egyik feltétele, hogy a kérelmező a mindenkor hatályos jogszabályok szerinti eljárási költséget megfizesse.

Az eljárási költség összege lakossági várakozási engedély esetében 1.000,- Ft engedélyenként.

Az eljárási költség megfizetésére az alábbiak szerint van lehetőség:

* **Banki átutalással:** A fizetés a kérelem befogadásától számított 2 munkanapon belül teljesítendő a kérelem befogadásáról szóló e-mailben megjelölt adatokkal (összeg, számlaszám, közlemény).

Amennyiben a kérelem befogadásától számított 15 napon belül az Ügyfélablak rendszer nem tud teljesített fizetést párosítani a kérelemhez (nem lett befizetve az összeg, rossz adatokkal történt a befizetés, kevesebb összeg lett megfizetve, stb.) az Ügyfélablak automatikusan elutasítja az Engedély iránti kérelmet, melyről automatikus e-mailben értesíti a felhasználót.

Az elutasított Engedély iránti kérelem kapcsán megfizetett eljárási költség újabb kérelem benyújtása esetén nem használható fel, ezen esetekben az eljárási költség ismételt megfizetése szükséges.

3. A kérelemben megjelölt adatok, illetve egyéb feltételek ellenőrzése

Az Engedély kiadásához szükséges – a 30/2010. (VI. 4.) Főv. Kgy.rendeletben, illetve a 14/2010 (VI.24.) kerületi önkormányzati rendeltben meghatározott – feltételek fennállását az Adatkezelő az alábbiak szerint ellenőrzi online adatkapcsolati úton:

* a kérelmező által megadott személyes és lakcímadatokat, valamint a kérelemben megjelölt gépjármű műszaki adatait a Belügyminisztérium Nyilvántartások Vezetéséért Felelős Helyettes Államtitkárság által vezetett járműnyilvántartásban, személy és lakcímnyilvántartásban;
* a kérelmező, mint üzembentartó vonatkozásában a gépjárműadó-tartozás fennállását vagy annak nemlegességét Budapest II. kerületi Polgármesteri Hivatal Hatósági Igazgatóság Adóügyi Osztályának gépjárműadó nyilvántartásában;
* a kérelem beadásának időpontjában a kérelmezett gépjármű tekintetében fennálló, 30 napnál régebbi jogosulatlan parkolási esemény miatt kiszabott és nem vitatott várakozási díj és pótdíj tartozás fennállását a Budapest II. kerületi Polgármesteri Hivatal Városüzemeltetési Igazgatóság Parkolási Osztálya által fenntartott várakozási és pótdíjnyilvántartásban.

Az adatok ellenőrzésére az Adatkezelő általános Adatvédelmi Tájékoztatójában meghatározott adatok kezelése mellett kerül sor.

A személyes és lakcímadatok, a gépjárműadatok, illetve a gépjárműadó-tartozás vonatkozásában az ellenőrzésre a kérelmező erre irányuló hozzájárulása (jelölőnégyzetek bepipálása) által kerül sor. A hozzájárulás hiányában az Engedélyre való jogosultságot nem áll módunkban ellenőrzi és az Engedélyt kiadni.

4. Az Engedély kiadása vagy elutasítása

Amennyiben az előző pontban leírt ellenőrzések eredményeképpen az Engedély kiadásra került, erről az Ügyfélablak rendszer automatikus e-mail üzenetben értesíti a felhasználót, mellékelve hozzá az **Engedély kiadását igazoló Adatlapot**.

Az Adatlapot tartalmazó e-mailt az Engedély érvényességének időtartama alatt meg kell őrizni.

Amennyiben az előző pontban leírt ellenőrzések eredményeképpen megállapításra kerül, hogy a kérelmező a **személyes és lakcímadatai, vagy a gépjármű adatai alapján nem jogosult az Engedélyre**, erről az Ügyfélablak rendszer automatikus e-mail üzenetben értesíti a felhasználót. Az Engedélyre benyújtott kérelem elutasítása esetén a megfizetett eljárási költséget az Adatkezelő nem téríti vissza.

Amennyiben az előző pontban leírt ellenőrzések eredményeképpen megállapításra kerül, hogy a kérelmező azért nem jogosult az Engedélyre, mert **gépjárműadó-tartozása** áll fenn, úgy erről az Ügyfélablak rendszer automatikus e-mail üzenetben értesíti a felhasználót. A kérelmező az e-mail üzenet megküldésétől számított 15 napon belül az Adatkezelő személyes ügyfélszolgálatán bemutathatja a gépjárműadó tartozás megszűnésére vonatkozó, az Adóhatóság által kiállított hivatalos igazolást, mely esetben az Adatkezelő az Engedélyt kiadja a kérelmezőnek.
Amennyiben az itt megjelölt 15 napos határidő eredménytelenül telik el, úgy a kérelem elutasításra kerül, melyről az Ügyfélablak rendszer automatikus e-mail üzenetben értesíti a felhasználót. Az Engedélyre benyújtott kérelem elutasítása esetén a megfizetett eljárási költséget az Adatkezelő nem téríti vissza.

Amennyiben az előző pontban leírt ellenőrzések eredményeképpen megállapításra kerül, hogy a kérelmező azért nem jogosult az Engedélyre, mert **várakozási és pótdíj tartozása** áll fenn, úgy erről az Ügyfélablak rendszer automatikus e-mail üzenetben értesíti a felhasználót. A kérelmező az e-mail üzenet megküldésétől számított 15 napon belül a Polgármesteri Hivatal Városüzemeltetési Igazgatóság Parkolási Ügyfélszolgálati Osztály személyes ügyfélszolgálatán megfizetheti a várakozási és pótdíj tartozást, mely esetben az Adatkezelő az Engedélyt kiadja a kérelmezőnek.
mennyiben az itt megjelölt 15 napos határidő eredménytelenül telik el, úgy a kérelem elutasításra kerül, melyről az Ügyfélablak rendszer automatikus e-mail üzenetben értesíti a felhasználót. Az Engedélyre benyújtott kérelem elutasítása esetén a megfizetett eljárási költséget az Adatkezelő nem téríti vissza.

**III. Engedély lekérdezés:**

Ezen funkción belül lehetősége van a felhasználónak a meglévő kedvezményes várakozási engedélyének típusát és érvényességi idejét ellenőrizni az alábbi adatok hibátlan megjelölése esetén:

* természetes személy kérelmező részéről: rendszám, vezetéknév, keresztnév, születési idő
* jogi személy esetén: rendszám, név, nyilvántartási szám

A felület kizárólag a kiadott és a lekérdezés időpontjában érvényes engedélyeket mutatja.

**IV. Felhasználói adatok módosítása:**

Ezen funkción belül az Ügyfélablakon történő regisztráció során megadott egyes adatok (név és jelszó) módosítására és a regisztrációs fiók megszüntetésére van lehetőség.

**B) ADATVÉDELEMMEL KAPCSOLATOS TUDNIVALÓK**

Az Ügyfélablak igénybevételéhez regisztráció szükséges, mely regisztrációval, illetve az Ügyfélablakban létrehozott személyes fiókkal kapcsolatban az alábbiak szerint kerül sor adatkezelésre.

**II. AZ ADATKEZELŐ ÉS AZ ADATFELDOLGOZÓ**

Az adatkezelő adatai:

Név: **Budapest II. kerületi Polgármesteri Hivatal Városüzemeltetési Igazgatóság**

Székhely: 1024 Budapest, Mechwart liget 1.
Postacím: 1277 Budapest 23 Pf.21

Adatfeldolgozó: Budapest II. kerületi Polgármesteri Hivatal Városüzemeltetési Igazgatóság Városrendészeti Osztály

Cím: 1024 Budapest, Buday L. u. 5/c
E-mail: kozterulet@masodikkerulet.hu
Telefon: +36 1 346-5678; 5679
Honlap: [**www.masodikkerulet.hu**](http://www.masodikkerulet.hu/)

Az Adatkezelő nem vesz igénybe külön adatfeldolgozót.

**III. A KEZELT ADATOK KÖRE, AZ ADATOK FORRÁSA, AZ ADATKEZELÉS CÉLJA, JOGALAPJA ÉS IDŐTARTAMA**

Adatkezelő az Ügyfélablakra történő regisztráció, illetve a személyes fiók fenntartása során a feliratkozó természetes személyek **alábbi személyes adatait** kezeli:

* név (vezeték- és keresztnév)
* e-mail cím
* jelszó

Az adatok felvételére közvetlenül az érintettektől (regisztráló személyektől) kerül sor oly módon, hogy a regisztrálók maguk szolgáltatnak valamennyi adatot a regisztrációs oldal rovatainak kitöltésével.

Az **adatkezelés célja** az Ügyfélablakra regisztráló személyek egyértelmű azonosítása és megkülönböztetése.
Az adatkezelésre **kizárólag az érintett személyek előzetes és önkéntes, kifejezetten erre vonatkozó hozzájárulása alapján** kerül sor. A hozzájárulást az érintettek az Ügyfélablak felületén történő regisztráció során a jelen Felhasználási és Adatvédelmi tájékoztatóra vonatkozó „Elfogadom” gomb megnyomásával teszik meg.

Az adatok kezelésére az Ügyfélablakon történő regisztrációtól kezdődően addig kerül sor, amíg

* a regisztráló személy a személyes fiókját megszünteti és ezzel az adatkezeléshez való hozzájárulását visszavonja, vagy
* az adatkezelés célja megszűnik.

**IV. ADATBIZTONSÁGI INTÉZKEDÉSEK**

Az Adatkezelő az adatok biztonságát az elektronikus nyilvántartásban azáltal biztosítja, hogy informatikai rendszere és hálózata egyaránt védett a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok ellen. Az üzemeltető a biztonságról szerverszintű és alkalmazásszintű védelmi eljárásokkal gondoskodik.
Az Adatkezelő az elektronikus nyilvántartás tekintetében nem biztosít hozzáférést olyan személyeknek, akik arra nem jogosultak és megtesz minden intézkedést annak érdekében, hogy a hozzáférési adatok illetéktelen személyek birtokába ne kerülhessenek.

**V. ADATTOVÁBBÍTÁS, AZ ADATOKHOZ HOZZÁFÉRŐ SZEMÉLYEK**

Az érintettek adataihoz elsősorban az Adatkezelő alkalmazottai férnek hozzá a munkavégzésükhöz szükséges mértékben és ideig.

**VI. VÁRAKOZÁSI ENGEDÉLY IGÉNYLÉSÉVEL KAPCSOLATOS ADATKEZELÉS KÜLÖNÖS SZABÁLYAI**

Amennyiben az Ügyfélablakon keresztül az érintett személy a „Várakozási engedély igénylése” funkciót veszi igénybe, úgy ezen ügyintézés kapcsán további adatkezelésre kerül sor, melyre vonatkozóan valamennyi információt az Adatkezelő általános Adatvédelmi tájékoztatója tartalmaz.

**VII. JOGOK ÉS JOGORVOSLATI LEHETŐSÉGEK**

**Jogok**

Tájékoztatás

Az érintett kérelmére az adatkezelő tájékoztatást ad az érintett általa kezelt adatairól, azok forrásáról, az adatkezelés céljáról, jogalapjáról, időtartamáról és az adatkezeléssel összefüggő tevékenységéről, az adatvédelmi incidens körülményeiről, hatásairól és az elhárítására megtett intézkedésekről, továbbá - az érintett személyes adatainak továbbítása esetén - az adattovábbítás jogalapjáról és címzettjéről.

Az adatkezelő köteles a kérelem benyújtásától számított legrövidebb idő alatt, legfeljebb azonban 25 napon belül, közérthető formában, az érintett erre irányuló kérelmére írásban megadni a tájékoztatást.
A tájékoztatás ingyenes, ha a tájékoztatást kérő a folyó évben azonos adatkörre vonatkozóan tájékoztatási kérelmet az adatkezelőhöz még nem nyújtott be.

Helyesbítés és törlés vagy zárolás

Ha a személyes adat a valóságnak nem felel meg, és a valóságnak megfelelő személyes adat az adatkezelő rendelkezésére áll, a személyes adatot az adatkezelő helyesbíti.

A személyes adatot törölni kell, ha kezelése jogellenes, az érintett kéri, az hiányos vagy téves - és ez az állapot jogszerűen nem orvosolható-, feltéve, hogy a törlést törvény nem zárja ki, az adatkezelés célja megszűnt, vagy az adatok tárolásának törvényben meghatározott határideje lejárt, azt a bíróság vagy a Hatóság elrendelte.

Törlés helyett az adatkezelő zárolja a személyes adatot, ha az érintett ezt kéri, vagy ha a rendelkezésére álló információk alapján feltételezhető, hogy a törlés sértené az érintett jogos érdekeit. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta.

Ha az adatkezelő az érintett helyesbítés, zárolás vagy törlés iránti kérelmét nem teljesíti, a kérelem kézhezvételét követő 25 napon belül írásban vagy az érintett hozzájárulásával elektronikus úton közli a helyesbítés, zárolás vagy törlés iránti kérelem elutasításának ténybeli és jogi indokait.

Tiltakozás az adatkezelés ellen

Az érintett tiltakozhat személyes adatának kezelése ellen,
a) ha a személyes adatok kezelése vagy továbbítása kizárólag az adatkezelőre vonatkozó jogi kötelezettség teljesítéséhez vagy az adatkezelő, adatátvevő jogos érdekének érvényesítéséhez szükséges, kivéve kötelező adatkezelés esetén;
b) ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint
c) törvényben meghatározott egyéb esetben.

A hozzájárulás visszavonása

Az érintett az adatkezeléshez adott hozzájárulását bármikor visszavonhatja. A visszavonás nem érinti a visszavonás előtti adatkezelés jogszerűségét, továbbá az adatkezeléshez való visszavonás esetén az Adatkezelő nem tudja biztosítani a nyújtott szolgáltatásait (Ügyfélablakhoz való hozzáférést).

**Jogorvoslati lehetőségek**

Bírósági eljárás

Az érintett a jogainak megsértése esetén bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az adatkezelő köteles bizonyítani.

A per elbírálása a törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye szerinti törvényszék előtt is megindítható.

A NAIH eljárásának kezdeményezése

A Hatóságnál bejelentéssel bárki vizsgálatot kezdeményezhet arra hivatkozással, hogy személyes adatok kezelésével, illetve a közérdekű adatok vagy a közérdekből nyilvános adatok megismeréséhez fűződő jogok gyakorlásával kapcsolatban jogsérelem következett be, vagy annak közvetlen veszélye fennáll. A hatóság vizsgálata ingyenes, annak költségeit a Hatóság előlegezi és viseli.

**Nemzeti Adatvédelmi és Információszabadság Hatóság**
Székhely: 1024 Budapest, Szilágyi Erzsébet fasor 22/C.
Telefonszám: +36-1-391-1400
Email: ugyfelszolgalat@naih.hu
Honlap: [**http://www.naih.hu**](http://www.naih.hu/)

A jelen „Felhasználási és Adatvédelmi tájékoztató az ugyfelablak.masodikkerulet.hu oldalon történő regisztrációhoz” 2017. január 2. napjától hatályos.